Ingenieritza ikaslea, dantzaria eta dantza irakaslea da Manex Idiakez (Lazkao, 1997). Bost urterekin hasi zen Oin Arin dantza taldean; «12 urte nituenean taldeko mutil bakarra izanik, Beasaingo Aurtzakan hasi nintzen, eta harrezkero bi taldeetan jarraitu dut». Gaur egun ere bera da Lazkaoko dantza talde nagusian mutil bakarra. «Egia esan ez naiz ezberdina sentitzen, nahiz eta kanpotik begiratzen dutenek garrantzia eman, ni bat gehiago besterik ez naiz».